146. löggjafarþing 2016–2017.	Prentað upp.

Þingskjal 615 — 453. mál.	Skriflegt svar.

Fyrirspurn

til mennta- og menningarmálaráðherra
um biðlista barna eftir greiningu.

Frá Kötlu Hólm Þórhildardóttur.

1.	Er ráðherra sammála þeim ummælum félags- og jafnréttismálaráðherra, í umræðum á Alþingi 6. mars sl. um biðlista eftir greiningu, að færa þurfi frumgreiningu á sálrænum og félagslegum erfiðleikum barna inn í menntakerfið?

2.	Ef svo er, stendur til að auka fjárveitingar til grunnskóla til að ráða sálfræðinga í alla skóla landsins sem geta sinnt skimunum skv. 2. mgr. 40. gr. laga um grunnskóla?

3.	Stendur til að mennta- og menningarmálaráðuneytið og velferðarráðuneytið taki höndum saman og finni framtíðarlausn á þeim vanda sem biðlistar eftir greiningu eru?

Skriflegt svar óskast.